  Анжелика Тихонова корреспондент Удмуртиын кынман висёнъёс алян вакыт азьын вакцина пуктылон йылпумъяськиз. Со сярысь элькунъя Роспотребнадзорлэн управлениезлэн пресс-службаез ивортэ. Прививкаосты 733 сюрс 350 адями пуктӥз, соос пӧлысь 224 сюрс 664-ез – нылпиос Висьыны тужгес быгатӥсьёс пӧлы пырисьёс - вузкарисьёс, дышетон, транспорт, коммунальной удысын ужасьёс, эмчиос, студентъёс – 98 процентэз вакцина басьтӥзы. Федерал коньдэтысь уксёлы луыса прививкаос 652 сюрс 561 адямилы пуктӥзы, элькун коньдэтлы луыса – 74 сюрс 5 адямилы, мукет интыысь коньдонлы луыса – 6 сюрс 784 адямилы Туэ 6-12 толшоре элькунын 5 сюрс 773 адями паласькись лек вирус инфекциен (ОРВИ) висьыны усиз, соос пӧлысь 4 сюрс 507-ез – пиналъёс. Арня ӵоже висьыны кутскемъёслэн лыдзы одӥг арлыдъя но эпидеми гожъёсты уг ортчы. Дэбес, Кез ёросъёсын но Глазкарын та вакытэ висисьёслэн лыдзы азьвыллэсь трос шуыса пусйизы.  Тегъёс: Роспотребнадзор висён Удмуртия Тазалык прививка  